বাংলাদেশের সাংস্কৃতিক সংগঠন সাধনা’র সহযোগিতায় নৃত্যনাট্য ‘মেইড ইন বাংলাদেশ’ প্রযোজনা করেছে জার্মানির এক্টোপিয়া ড্যান্স প্রোডাকশ। জার্মান পরিচালক হেলেনা ওয়াল্ডমান এবং ভারতীয় কোরিওগ্রাফার বিক্রম আয়েঙ্গার-এর পরিকল্পনা ও নির্দেশনায় নৃত্যনাট্যটিতে অংশ নিয়েছেন বাংলাদেশের ১২ জন কত্থক নৃত্যশিল্পী। নৃত্যনাট্যে অংশ নেয়া এই ১২ জন শিল্পী হলেন—মুনমুন আহমেদ, শাম্মী আক্তার, শারিন ফেরদৌস, মাসুম হোসাইন, ঊর্মি আইরিন, মেলা লামিয়া, তৃণা মেহনাজ, হানিফ মোহাম্মদ, টুমটুমি নুজাবা, বিশ্বজিৎ সরকার, সোমা শারমিন ও লাবণ্য সুলতানা। নৃত্য পরিবেশনার পাশাপাশি ব্যাকগ্রাউন্ডে ভিডিওগ্রাফার আনা সাউপের পরিচালনায় পোশাক শিল্পের উপর নির্মিত প্রামাণ্য চলচ্চিত্র ও স্থিতচিত্র প্রদর্শিত হয়। পুরো আয়োজনের সংগীত পরিচালনায় থাকছেন হানস নারভা ও ড্যানিয়েল ডর্শ। হানিফ কায়সার ও জুডিথ অ্যাডাম রয়েছেন পোশাক সজ্জার দায়িত্বে। এছাড়া আলোকসজ্জায় রয়েছেন হার্বার্ট কাইবুলস্কা এবং সহকারি পরিচলক হিসবে দায়িত্ব পালন করবেন আনিকা বেন্ডেল।